ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ኤርትራ ዝተነብረ እገዳ ምኽኑይ ከምዘይነበረ ኣምባሳደር ዓንደብርሃን ይገልጽ 18 ሓምለ 2018 ምንጪ ስእሊ, Andebrhan ኣብ ታሕሳስ 2009 ባይቶ ጸጥታ ዉድብ ሕቡራት ሃገራት፡ ኤርትራ ንእስላማዉያን ዕጡቓት ኣብ ሶማል ትተሓጋገዝ ኢያ ብዝብል ክሲ እገዳ ኣብ ልዕሊ ኤርትራ ኣንቢሩ። ወላ'ኳ ነቲ ጉዳይ ክተጻሪ ዝቖመት ሶማል-ኤርትራ መርማሪት ጉጅለ፤ ጭብጢ ከም ዘይረኸበት ክሳብ ዝሓለፈ ዓመት፡ ብተደጋጋሚ ነርባዕተ ዓመታት እንተገለጸት፤ እቲ እገዳ ከይተላዕለ ቀጺሉ ኣሎ። ኣብ ዝሓለፈ ሰኑይ 9 ሓምለ፤ ቀዳማይ ሚኒስተር ኢትዮጵያ ዶክተር ኣቢይ ኣሕመድ ምስ ኤርትራ ስምምዕ ሰላም ድሕሪ ምኽታሙ፡ ኣብ ልዕሊ ኤርትራ ተነቢሩ ዘሎ እገዳ ክለዓል ናብ ዋና ጸሓፊ ዉድብ ሕቡራት ሃገራት ወግዓዊ ሕቶ ኣቕሪቡ። ዋና ጸሓፊ ዉድብ ሕቡራት ሃገራት ኣንቶንዮ ጉተረስ 'ዉን እቲ እገዳ ክለዓል ከም ዝኽእል ኣሚቱ ኣሎ። ብዛዕባ 'ዚ፡ ንገዲም ተጋዳላይ ህዝባዊ ግንባር፡ ኣብ ጉዳይ ዶብ ኢትዮ ኤርትራ ኮምሽነር ኮምሽን ዶብ ኮይኑ ዘገልገለ፡ ሕጂ ድማ ደላይ ደሞክራስያዊ ለዉጢ ኣብ ኤርትራ ኮይኑ ዝንቀሳቐስን ፕረሲደንት ኤሪ-ፕላትፎርም ዝበሃል በርጌሳዊ ማሕበር፤ ኣምባሳደር ዓንደብርሃን ወልደጊዮርጊስ ኣዘራሪብናዮ ኣሎና። ኢትዮጵያ እገዳ ካብ ኤርትራ ክለዓል ሓቲታ ፈለማ ሓፈሻዊ መብርሂ ብዛዕባ እገዳ ምስቲ ኣብ ልዕሊ ኤርትራ ተነቢሩ ዘሎ ኣተሓሒዝካ ክተገልጸለና?
